Frederikshavn Kommune (1970-2006)

Frederikshavn Kommune i Nordjyllands Amt blev dannet ved kommunalreformen i 1970. Ved strukturreformen i 2007 blev den nuværende Frederikshavn Kommune dannet ved at Skagen Kommune og Sæby Kommune blev indlemmet i den.

Tidligere kommuner 
Frederikshavn havde været købstad, men det begreb mistede sin betydning ved kommunalreformen. 3 sognekommuner og øgruppen Hirsholmene blev lagt sammen med Frederikshavn købstad til Frederikshavn Kommune:

Hertil kom en del af Understed Sogn i Sæby Kommune. Understed-Karup sognekommune havde i alt 1.089 indbyggere.

Sogne 
Frederikshavn Kommune bestod af følgende sogne, alle fra Horns Herred (undtagen Understed, der hørte til Dronninglund Herred):
 Abildgård Sogn
 Bangsbostrand Sogn
 Elling Sogn med Jerup Kirkedistrikt
 Flade Sogn
 Frederikshavn Sogn med Hirsholmene
 Gærum Sogn
 Skærum Sogn
 Åsted Sogn med Kvissel Kirkedistrikt

Borgmestre

Rådhus 
Frederikshavn Kommunes nye rådhus på Rådhus Alle 100 blev opført i 1975-78 og er renoveret i 2009-2010.

Byråd 
Byrådet, der blev valgt for perioden 1. januar 2002 til 31. december 2005, fik på grund af strukturreformen perioden forlænget til 31. december 2006. Kommunevalget i 2001 gav følgende stemmefordeling i Frederikshavn Kommune:
 Socialdemokratiet (A) – 37,66%
 Det Konservative Folkeparti (C) – 4,71%
 Centrum-Demokraterne (D) – 4,48%
 Socialistisk Folkeparti (F) – 8,44%
 Strandby Listen (L) – 3,19%
 Det Liberale Højre (M) – 0,08%
 Dansk Folkeparti (O) – 6,34%
 Aktive Pensionister (P) – 0,96%
 Kristeligt Folkeparti (Q) – 2,75%
 Venstre (V) – 30,53%
 Enhedslisten - De Rød-Grønne (Ø) – 0,80%

Kirker 
 Abildgård Sogn: Abildgård Kirke og Fladstrand Kirke
 Bangsbostrand Sogn: Bangsbostrand Kirke
 Elling Sogn: Elling Kirke, Jerup Kirke og Strandby Kirke
 Flade Sogn: Flade Kirke
 Frederikshavn Sogn: Hirsholmene Kirke og Frederikshavn Kirke
 Gærum Sogn: Gærum Kirke
 Jerup Kirkedistrikt: Jerup Kirke
 Kvissel Kirkedistrikt: Kvissel Kirke
 Skærum Sogn: Skærum Kirke
 Åsted Sogn: Åsted Kirke
Sognene indgår i Frederikshavn Provsti, der også dækker sogne fra nabokommunerne.

Uden for folkekirken:
 Baptistkirken Frederikshavn – Baptistkirken i Frederikshavn
 Frederikshavn Kirkecenter – Pinsekirken i Frederikshavn
 Helligåndskirken – Den romersk-katolske kirke i Frederikshavn
 Jesu Kristi Kirke af Sidste Dages Hellige – Mormonkirken i Frederikshavn
 Frederikshavn Metodistkirke – Metodistkirken i Frederikshavn

Havne 
Kommunens 8 havne, ordnet fra nord til syd:
 Strandby Havn – Fiskeri- og lystbådehavn
 Hirsholmene - Lystbådehavn og anløbshavn for postbåden til Hirsholmene
 Rønnerhavn – Lystbåde-, jolle- og fritidsfiskerihavn
 Nordre Skanse Havn – Jollehavn
 Frederikshavn Havn – Erhvervshavn
 Flådestation Frederikshavn – bl.a. inspektionsskibe, minerydningsfartøjer, isbrydere, kongeskibet og skoleskibe
 Søsportshavn – Lystbåde-, jolle- og husbådehavn
 Neppens Havn – Jollehavn

Naturområder 
 Bangsbo Dyrepark – Indhegnet skov og eng med naturlegeplads og fritgående dådyr, krondyr og sikahjorte.
 Cloostårnet - 60 meter højt udsigtstårn i Flade Bakker vest for Frederikshavn.
 Hirsholmene – Danmarks nordligste øgruppe kan nås med postbåden.
 Katsig Bakker – Kuperet lyng- og skovområde ca. 15 km vest for Frederikshavn.
 Kigud – 121 m høj bakke ved Gærum med en kæmpehøj på toppen
 Pikkerbakken – En 3 km lang og 71 meter høj kystskrænt syd for byen
 Rønnerne – Strand nord for byen der hver sommer omdannes til palmestrand efter italiensk forbillede
 Vandværksskoven – Skovområde med bl.a. omkring 100 forskellige træsorter, der normalt ikke er tilpasset det nordiske klima.
 Øksnebjerg – 95 m højt punkt i et kuperet tærren
 Åsted Ådal – Fredet område på 136 ha med et rigt dyre- og fugleliv

Noter 

Kommuner i Danmark (1970-2006)
Frederikshavn Kommune
Kommune (1970-2006)